2007ರಲ್ಲಿ ಮೊದಲನೆಯದಾಗಿ ಬಿಡುಗಡೆಯಾದ ಮುಖರ್ಜಿಯ ಚಿತ್ರ "ತಾ ರಾ ರಮ್ ಪಮ್" ನಲ್ಲಿ ಮುಖರ್ಜಿ ಮೊಟ್ಟ ಮೊದಲ ಬಾರಿಗೆ ಪಿಯಾನೋವಾದಕಿಯಾಗಿದ್ದು ನಂತರ ಗೃಹಿಣಿ ಹಾಗೂ ತಾಯಿಯಾಗಿ ಅಭಿನಯಿಸಿದರು; ಈ ಚಿತ್ರ ಅರೆ-ಯಶಸ್ವಿಯಾಯಿತು. ಅವರ ಅಭಿನಯವು ಸಾಮಾನ್ಯವಾಗಿ ಒಳ್ಳೆಯ ಪ್ರತಿಕ್ರಿಯೆಯನ್ನೇ ಪಡೆಯಿತು; ಒಬ್ಬ ವಿಮರ್ಶಕನು "ರಾಣಿ ತಾಯಿ ಮತ್ತು ಹೆಂಡತಿಯ ಪಾತ್ರವನ್ನು ಸೊಗಸಾಗಿ ನಿಭಾಯಿಸಿದ್ದಾರೆ" ಎಂದನು. ಆ ವರ್ಷದ ಅವರ ಕಡೆಯ ಎರಡು ಚಿತ್ರಗಳಾದ ಪ್ರದೀಪ್ ಸರ್ಕಾರ್ ರ ನಾಟಕಾಧಾರಿತ "ಲಾಗಾ ಚುನರೀ ಮೇ ದಾಗ್" (ಈ ಚಿತ್ರದಲ್ಲಿ ಅವರು ಕುಟುಂಬದ ಸಮಸ್ಯೆಗಳ ಒತ್ತಡದಿಂದ ವೇಶ್ಯೆಯಾಗಬೇಕಾದ ಮಹಿಳೆಯ ಪಾತ್ರದಲ್ಲಿ ಅಭಿನಯಿಸಿದ್ದಾರೆ) ಮತ್ತು ಸಂಜಯ್ ಲೀಲಾ ಬನ್ಸಾಲಿಯವರ "ಸಾವರಿಯಾ" (ಈ ಚಿತ್ರದಲ್ಲೂ ಅವರು ವೇಶ್ಯೆಯ ಪಾತ್ರವಹಿಸಿದ್ದರು)ಗಳು ವಿಮರ್ಶೆ ಮತ್ತು ಗಳಿಕೆ ಎರಡರಲ್ಲೂ ಸೋತವು.

27 ನೇ ಜೂನ್ 2008 ರಂದು ಬಿಡುಗಡೆಯಾದ ಕುನಾಲ್ ಕೊಹ್ಲಿಯವರ "ಥೋಡಾ ಪ್ಯಾರ್ ಥೋಡಾ ಮ್ಯಾಜಿಕ್ " ನಲ್ಲಿ ಮುಖರ್ಜಿಯವರ ಪಾತ್ರವು ವಿಮರ್ಶಕರಿಂದ ಧನಾತ್ಮಕ ಪ್ರತಿಕ್ರಿಯೆಗಳನ್ನು ಪಡೆಯಿತು ಆದಾಗ್ಯೂ, ಗಲ್ಲಾ ಪೆಟ್ಟಿಗೆಯಲ್ಲಿ ಆ ಚಲನಚಿತ್ರವು ಚೆನ್ನಾಗಿ ನಡೆಯದೆ ಸೋತು ಹೋಯಿತು. ಯಶ್ ರಾಜ್ ಫಿಲಮ್ಸ್ ಲಾಂಛನದಡಿ 18 ನೇ ಸೆಪ್ಟೆಂಬರ್ 2009 ರಂದು ಬಿಡುಗಡೆಯಾದ ಅವರ ಅತ್ಯಂತ ಇತ್ತೀನ ಚಲನಚಿತ್ರ "ದಿಲ್ ಬೋಲೆ ಹಡಿಪ್ಪ" ಟೊರಾಂಟೊ ಅಂತರರಾಷ್ಟ್ರೀಯ ಚತ್ರೋತ್ಸವದಲ್ಲಿ ತೆರೆ ಕಂಡಿತು ಹಾಗೂ ಗಲ್ಲಾ ಪೆಟ್ಟಿಗೆಯಲ್ಲಿ ಸಾಧಾರಣ ಪ್ರತಿಕ್ರಿಯೆ ಗಳನ್ನು ಕಂಡಿತು. ಏನೇ ಆದರೂ, ಮೊದಲ ದರ್ಜೆ ಕ್ರಿಕೆಟ್ ಪಂದ್ಯಗಳನ್ನು ಆಡುವ ಕನಸು ಕಾಣುವ ಒಬ್ಬ ಧೈರ್ಯವಂತ ಪಂಜಾಬಿ ಹಳ್ಳಿಯ ಹುಡುಗಿಯಾಗಿ ಮುಖರ್ಜಿಯವರು ಅಭಿನಯಿಸಿದರು. ಆ ಚಲನಚಿತ್ರದಲ್ಲಿ ಅವರ ಅಭಿನಯ ಸಾಮರ್ಥ್ಯವು ವಿಮರ್ಶಕರಿಂದ ಚೆನ್ನಾಗಿ ಸ್ವೀಕರಿಸಲ್ಪಟ್ಟಿತು. ಆ ಚಲನಚಿತ್ರದಲ್ಲಿ ಸಹ ನಟರಾಗಿ ಶಾಹಿದ್ ಕಪೂರ್ ಹಾಗು ಅನುಪಮ್ ಖೇರ್ ಅಭಿನಯಿಸಿದ್ದಾರೆ. ಮುಖರ್ಜಿಯವರು ಈಗ ಪ್ರಚಲಿತದಲ್ಲಿ ರಾಜ್ಕುಮಾರ್ ಗುಪ್ತಾ ರವರು ನಿರ್ದೇಶಿಸುತ್ತಿರುವ ಹಾಗೂ ಯುಟಿವಿ ಮೋಷನ್ ಪಿಕ್ಚರ್ಸ್ ರವರಿಂದ ತಯಾರಿಸಲ್ಪಡುತ್ತಿರುವ "ನೊ ಒನ್ ಕಿಲ್ಲಡ್ ಜಸ್ಸಿಕಾ " ಚಲನಚಿತ್ರದಲ್ಲಿ ನಟಿಸುತ್ತಿದ್ದಾರೆ. ಈ ಚಲನಚಿತ್ರವು ವಿವಾದಾಸ್ಪದ ಜಸ್ಸಿಕಾ ಲಾಲ್ ಕೊಲೆ ಮೊಕದ್ದಮೆಯ ಮೇಲೆ ಆಧರಿಸಲ್ಪಟ್ಟಿದೆಯೆಂದು ನಂಬಲಾಗಿದೆ.

ಇತರೆ ಸಾಧನೆಗಳು
ಇತ್ತೀಚಿನ ಕೆಲಸ, 2007 - ವರ್ತಮಾನ
ನಟನಾ ವೃತ್ತಿ ಬದುಕು
ಸಮೂಹ ಮಾಧ್ಯಮಗಳಲ್ಲಿ